
ARKIB : 16/11/2009 

Mengapa tauhid tiga serangkai? 

Oleh PANEL PENYELIDIKAN YAYASAN SOFA, NEGERI SEMBILAN 


SEIAK kemasukan Islam ke Tanah Melayu, umat 
Islam di negara ini kuat berpegang dengan akidah Ahli 
Sunnah Wal lamaah (ASWI) yang disusun atau 
diformulasikan oleh dua tokoh terbesar dalam bidang ilmu 
tauhid iaitu Imam Abu al Hasan al Asy’ari 4® dan Imam Abu 
Mansur al Maturidi 4b. Perkara ini telah ditegaskan oleh 
ulama ulung Tanah Melayu, al Allamah Sheikh Abdullah 
Fahim. 

Beliau juga menyatakan bahawa ia telah menjadi 
ijmak ulama di Tanah Melayu. 

Antara kenyataannya berbunyi: “Tuan-tuan sedia 
maklum beratus-ratus tahun bahawa orang bangsa Melayu 
seMelaya ini dari peringkat ke bawah hingga peringkat ke atas; awam-awam, kadi-kadi, ulama-ulama, 
menteri-menteri, hingga Raja-raja sekalian mereka itu bermazhab dengan mazhab al Imam al Syafi’e 4® 
ijma’an (ijmak), tiada seorang pun yang bermazhab lain daripada mazhab Syafi’e. Usuluddin atas perjalanan 
Abi al Hasan al Asy’ari 4«. Diambilkan dari Syuruh dan Hawasyi Ummu al Barahin dan lauharah dan 
sebagainya daripada kitab-kitab Melayu”. 

Di dalam kitab ini, pendekatan Sifat 20 digunakan bagi memaha mi permasalahan ketuhanan. 
Pendekatan ini juga diguna pakai di kebanyakan negara-negara Islam yang berpegang dengan akidah ASWI 
seperti di Mesir, Syria dan Morocco. 

Ia juga menjadi silibus di kebanyakan universiti di dunia Islam termasuklah universiti Islam terulung 
di dunia, Universiti al Azhar al Syarif. 

Sejak doktrin ini diguna pakai di negara kita, kita berupaya mengecapi n ik mat keamanan beragama 
dan ketamadunan negara. Tidak seperti negara-negara Islam lain yang memakai acuan yang bercanggah 
dengannya seperti aliran fahaman Syiah, Muktazilah, Musyabbihah dan sebagainya. 

Tidak timbul di dalam doktrin Sifat 20 ini soal-soal kepincangan dan percanggahannya dengan akidah 
ASWI yang tulen. 

Namun, setelah ratusan tahun pendekatan ini digunakan tanpa sebarang masalah dalam menjaga 
kemurnian tauhid dan akidah umat Islam, timbul desas-desus yang mengatakan bahawa ia diambil dari 
Falsafah Greek. 

Malah, tidak lagi sesuai dijadikan sebagai pendekatan dalam pembelajaran ilmu Tauhid. 
Sementelahan itu juga, pendekatan tauhid tiga serangkai yang dirumuskan oleh Ibnu Taimiyyah menjadi 
pengganti Doktrin Sifat 20. 

Usaha-usaha untuk menukar pendekatan tauhid tiga serangkai ini dalam kurikulum pendidikan negara 
juga nampaknya begitu pantas dilakukan. 

Persoalannya, kenapakah tiba-tiba pendekatan ini pula yang perlu dipilih sebagai pengajaran ilmu 
tauhid di negara kita? Adakah pendekatan Sifat 20 mengandungi unsur-unsur yang mengelirukan atau 
terseleweng dari iktikad ASWJ? 

Adakah pembahagian tauhid tiga serangkai ini telah dinaskan oleh syarak dan terdapat dalil-dalil 
yang menunjukkan ke atasnya? Apakah kita pasrah sahaja dengan pendapat yang mengatakan doktrin Sifat 
20 yang kita pegang dan pakai selama ini bukan tauhid yang benar tetapi diambil dari fahaman falsafah 
Greek. 


Jika begitu, semua orang yang berpegang dengan Tauhid 20 mengikut ajaran yang salah dan sesat. 
Apakah boleh kita terima penyesatan ini yang melibatkan nenek moyang kita, para ulama kita dan majoriti 
umat Islam di seluruh dunia? 

Dibawa Rasullulah % 

Kita telah sedia maklum, bahawa akidah ASWJ yang diketahui secara umum ialah akidah yang 
dibawa oleh Rasulullah 3 ® dan diikuti oleh sahabat-sahabat baginda. 

Tidak kedapatan langsung, perkataan yang terkeluar daripada Rasulullah 3® dan sahabat baginda 
yang menyebut tentang tauhid yang digembar-gemburkan oleh pengikut Ibnu Taimiyyah dan Wahhabi ini. 

Begitu juga dalam metodologi ASWJ yang telah disusun oleh pelopornya, Imam Abu al Hasan al 
Asy’ari dan Imam Abu Mansur al Maturidi tidak pernah menggariskan tauhid ini dalam ruang lingkup 
akidah ASWJ. 

Apa yang kita dapati tauhid ini telah ditimbulkan dan direka oleh Ibnu Taimiyyah dan dikembang 
biakkan pula oleh anak-anak muridnya sehingga ke generasi Muhammad ibn Abdul Wahhab. Dalam erti kata 
lain, tauhid inilah yang menjadi pegangan golongan Wahhabi secara khusus. 

Sejak dahulu lagi hinggalah ke hari ini, telah terdapat banyak penentangan dan penolakan yang 
diutarakan oleh ulama terhadap Tauhid 3 Serangkai ini. 

Oleh yang demikian, kita melihat di dalam kitab-kitab penulisan ulama ASWJ, terdapat banyak 
butiran lanjut mengenai penolakan mereka terhadap tauhid yang direka cipta ini. 

Jika kita menyoroti dari perspektif ulama tersebut, kita mendapati ulama al Azhar telah bersetuju 
mengeluarkan kenyataan tentang kesalahan tauhid ini yang sebenarnya telah direka dan dicipta oleh orang- 
orang yang terkeliru dengan maksud sebenar ayat al-Quran dan hadis. 

Justeru, kenapa pula kita perlu memakai pendekatan Tauhid 3 Serangkai yang mengandungi 
kepincangan dan telah ditolak oleh ulama kecuali Ibnu Taimiyyah dan pengikut -pengikutnya? 

Untuk lebih jelas lagi, di bawah ini disenaraikan beberapa cendekiawan dan sarjana Islam dan kitab 
penulisan mereka yang mengandungi penolakan terhadap ajaran tauhid rekaan ini: 

*A1 ‘ Allamah al Mufassir al Muhaddith Sheikh Yusof al Dijwi 4 %, Ahli Lembaga Majlis Ulama Besar 
al Azhar. 

Beliau mengeluarkan fatwa penolakan al Azhar terhadap tauhid rububiah dan uluhiah. Kenyataannya 
ini dipaparkan dalam Majalah Nur al Islam edisi tahun 1933 yang merupakan lidah rasmi al Azhar pada masa 
itu. 


Fatwa yang dikeluarkannya ini, turut dipersetujui oleh ulama al Azhar yang lain tanpa adanya 
sebarang bangkangan. Sehingga hari ini, fatwa tersebut masih lagi segar. Ini dapat dilihat dalam beberapa 
majalah yang diiktiraf oleh al Azhar. Antaranya, di dalam majalah al Muslim. Al Muhaddith al ‘Allamah 
Sheikh Muhammad Zaki Ibrahim 4® telah mengeluarkan kembali fatwa ini dalam majalah tersebut. 

*A1 Muhaddith al ‘Allamah Sheikh Salamah al Qudha’i al ‘Azzami al Syafi’i r.a dalam kitabnya al 
Barahin al Sati’ah fi Raddi b’ad al bida’ al Syai’ah. 

Kitab ini telah mendapat pengiktirafan dan pujian daripada muhaddith pada zaman tersebut iaitu al 
‘Allamah Sheikh Muhammad Zahid al Kauthari 

*A1 Allamah al Muhaddith Prof. Dr. Sayyid Muhammad ibn Alawi al Maliki al Hasani, ulama besar 
di Mekah al Mukarramah dan bekas tenaga pengajar Masjid al Haram yang diakui ilmunya oleh ulama pada 
zaman ini. 

Beliau telah menulis penolakannya terhadap tauhid ini dalam kitabnya Huwallah. Bahkan beliau 
menyarankan kerajaan Arab Saudi supaya mengkaji semula pengajaran tauhid ini di institusi pengajian 
rendah, menengah dan Tinggi di dalam Muktamar Hiwar al Watoni di Mekah yang diadakan pada 5/1 1/1424 
hingga 9/1 1/1424. Ia disebut di dalam kertas kerja beliau yang bertajuk al Ghuluw. 

*Mufti Besar Mesir, Prof. Dr. Ali Jumu’ah. 

Beliau turut menyentuh masalah ini di dalam laman web beliau ketika menjawab soalan yang 
dikemukakan kepadanya. Iaitu, tentang seorang pemuda yang mengkafirkan seluruh penduduk kampung 
kerana bertawassul dengan mendakwa orang yang bertawassul tergolong dalam golongan musyrikin yang 
beriman dengan tauhid rububiah tetapi tidak beriman dengan tauhid uluhiah. 

Beliau menolak sekeras-kerasnya pembahagian tauhid ini dengan mengatakan bahawa pembahagian 
tauhid ini adalah perkara rekaan yang tidak pernah datang dari Salafussoleh tetapi orang pertama yang 
menciptanya ialah Sheikh Ibnu Taimiyyah. 

Beliau juga menyatakan bahawa pendapat yang menyatakan bahawa tauhid rububiah sahaja tidak 
mencukupi bagi keimanan seseorang adalah pendapat yang diadakan-diadakan dan bercanggah dengan ijmak 
kaum Muslim in sebelum Ibnu Taimiyyah. 

*Prof. Dr. Muhammad Sa’id al Ramadhan Bouti, Ulama Kontemporari Dunia Islam dari Syria. 

Beliau menyatakan dengan tegas bahawa pembahagian tauhid ini adalah bidaah dalam Sem in ar 
Pengurusan Fatwa Negara-negara Asean anjuran Universiti Sains Islam Malaysia pada pada 16 hingga 17 
April 2005 di Hotel Nikko Kuala Lumpur. 

*Prof. Dr. Isa ibn Abdullah Mani’ al Himyari - Mantan Pengarah Jabatan Waqaf dan Hal Ehwal 
Islam Dubai. 

Beliau telah menulis mengenai kepincangan pembahagian tauhid ini di dalam kitabnya yang bertajuk 
‘al Fath al Mubin fi Bara’at al Muwahhidin min ‘Aqaid al Musyabbihin. 

*A1 ‘Allamah Abu Abdullah ‘Alawi al Yamani dalam kitabnya Intabih Dinuka fi Khatorin. 

Kitab ini telah mendapat pujian dari lima ulama besar Yaman. 

*A1 ‘Allamah Abu al Hasanain Abdullah ibn Abdur Rahman al Makki al Syafi’i, ulama besar Mekah. 

Behau juga telah membahaskan masalah ini di dalam kitabnya al Qaul al Wajih fi Tanzih Allah Taala 
‘an al Tasybih. 

*Dr. Sheikh Yusof al Bakhur al Hasani salah seorang ahli fatwa di Kanada juga telah menulis risalah 
mengenainya. 

*Sheikh Sirajuddin Abbas seorang ulama unggul Indonesia, juga menghuraikan masalah ini yang 
dituhs dalam versi Melayu dalam kitabnya Ak idah Ahli Sunnah wal Jamaah. 

Beliau dengan tegas menyatakan bahawa tauhid ini merupakan iktikad rekaan puak Wahhabi dan 
bukannya iktikad ASWJ. 

Dalam satu petikan, behau menyatakan: Kaum Wahhabi mencipta pengajian baru ini bertujuan untuk 
menggolongkan orang-orang yang datang menziarahi Makam Nabi H di Madinah, orang-orang yang berdoa 
dengan bertawassul dan orang yang meminta syafaat Nabi Sg serupa dengan orang kafir yang dikatakan 
bertauhid rububiah itu. 

*A1 ‘Allamah Muhammad al ‘Arabi ibn al Tabbani al Hasani, Tenaga Pengajar di Masjid al Haram. 

Behau juga turut menulis kepincangan tauhid ini di dalam kitabnya Bara’ ah al Asy’ariyyin min 
‘ Aqaid al Mukhalifin. 

*Dr. Umar Abdullah Kamil, sarjana dan pakar ekonomi Arab Saudi serta ahli eksekutif Universiti al 

Azhar. 


Behau pernah membentangkan kebatilan konsep Tauhid 3 Serangkai ini di dalam Seminar Perpaduan 
IJmmah dan Pemurniaan Ak idah anjuran Kerajaan Negeri Pahang pada 25-26 Ogos 2006 dan di Multaqa 3 
Ulama Mekah al Mukarramah yang dianjurkan oleh Jabatan Mufti Kerajaan Negeri Johor pada 20 Februari 
2008. 


Kertas kerja tersebut telah diterbitkan oleh Sekretariat Penjelasan Hukum Berkenaan Isu-isu Aqidah 
dan Syariah Majlis Agama Islam Johor. 

Beliau turut membahaskan kepincangan pembahagian tauhid ini di dalam kitabnya yang bertajuk 
Kalimah Hadi’ah fi Bayan Khata’ al Taqsim al Thulasi li al Tauhid (Perkataan yang tenang dalam 
menjelaskan kesalahan pembahagian yang tiga bagi ilmu Tauhid). 

*A1 Allamah Abdur Rahman Hasan Habannakah al Maidani. 

Beliau juga telah menulis masalah ini secara khusus di dalam kitabnya yang bertajuk Tauhid al 
Rububiah w a Tauhid al Ilahiyyah wa Mazahib al nas bi al Nisbah Ilaihima. 

Ulama-ulama ini telah lama melakukan pengkajian dan penelitian rapi terhadap tauhid tiga serangkai 
ini. 

Kepada pembaca yang prihatin dan bijaksana sebaik-baiknya mendapatkan keterangan lanjut dari 
kitab-kitab ini terlebih dahulu sebelum berani membuat kesimpulan dan melontarkan pendapat di khalayak 
ramai. 


Asas sahih 

Perkara agama apatah lagi berkaitan dengan akidah tidak boleh dibuat kesimpulan sebarangan tetapi 
perlu merujuk kepada asas yang s ahih . 

Untuk mempertahankan agama tidak cukup bermodalkan semangat juang dan sijil menjela-jela 
semata-mata sehingga kita terpekik dan terlolong tidak kena pada tempatnya tetapi memerlukan kemantapan 
ilmu, kecemburuan terhadap penodaan yang dilakukan ke atas agama dan umatnya, keikhlasan kepada Allah 
dan hati yang disinari cahaya oleh Allah. 

Ibnu Taimiyyah dan pengikut-pengikutnya didapati telah menjadikan konsep pembahagian tauhid ini 
sebagai batu loncatan untuk mengkafirkan umat Islam. 

Mereka telah mengkafirkan orang-orang yang bertawassul dengan Rasulullah %, dan wali-wali, 
orang-orang yang menziarahi kubur dan sebagainya dengan dakwaan orang yang melakukan pekerjaan 
tersebut bertauhid dengan tauhid rububiah sahaja tetapi tidak tidak bertauhid dengan tauhid uluhiah. 

Mereka menyamakan tauhid yang dimiliki oleh orang-orang yang melakukan pekerjaan ini sama 
dengan orang musyrikin yang menjadikan berhala sebagai sampingan mereka dengan Allah. 

Apakah pernah ketika Rasulullah % berdakwah, Baginda ® mengatakan kepada orang yang 
memeluk Islam kamu telah mempunyai tauhid rububiah tetapi masih belum memiliki tauhid uluhiah? 

Apakah boleh kita katakan orang bukan Islam juga mempunyai tauhid seperti orang Islam atau ahli 

tauhid? 


Objektif tauhid Asma’ dan Sifat digembar-gemburkan untuk menyandarkan kepada Allah fg makna 
perkataan tangan, mata, bersemayam, ketawa, turun dan sifat penyerupaan yang lain kepada makna yang 
hakiki yang dikenali di sisi makhluk. 

Maha Suci Allah daripada apa yang mereka sifatkan kerana yang dem ik ian itu menyerupakan Allah 
dengan makhluk-Nya. 

Sehubungan dengan ini, umat Islam diseru agar sama-sama berfikir dan meneliti dengan hati yang 
lapang dan dada yang terbuka rasional perkara ini. 

Kita seharusnya berbangga dengan ramainya bilangan umat Islam dan berusaha menambah bilangan 
umat Islam tetapi sebaliknya kita sendiri yang mengecilkan lagi kuantiti umat Islam yang semakin hilang 
kualitinya hanya kerana permasalahan uluhiah dan rububiah yang sengaja ditimbulkan. 

Tidak ada suatu perkara yang lebih buruk daripada mengkafirkan orang Islam yang menyebut 
kalimah tauhid Laa ilaaha illallah dan mentasdiqkannya di dalam hati. 

Banyak kemusnahan yang berlaku di negara-negara Islam disebabkan oleh perkara ini. Kita sendiri 
telah menyaksikan dengan mata kepala kita bagaimana persengketaan umat Islam telah mencetuskan 
kelemahan dan kemusnahan terhadap negara-negara Islam seperti di Afghanistan, Yaman, Lebanon, Syria, 
Mesir dan sebagainya. 


5 


Artikel Yayasan Sofa Negeri Sembilan Darul Khusus 
http://alraufi.blogspot.com/2010/07/artikel-yayasan-sofa-negeri-sembilan.html 

Semoga persengketaan dan kehancuran ini tidak terjadi di negara kita Malaysia yang tercinta ini. 
Justeru, sewajarnya pembahagian ini dibentangkan di atas meja perbincangan secara ilmiah dan profesional 
serta berlandaskan kepada usul kitab dan sunnah. 

Ini hanyalah lontaran awal dari hasil penelitian kami yang dirujuk kepada sumber-sumber yang sahih 
dan tokoh-tokoh ulama yang berkeahlian. Insya-Allah, penerangan lanjut mengenai tauhid ini akan 
dikeluarkan pada keluaran akan datang. 

Bahan-bahan yang bakal dipersembahkan banyak merujuk kepada kitab penulisan Imam al Haramain 
al ‘Allamah Ibnu al ‘Arabi al Tabbani bertajuk Bara’ah al Asy’ariyyin. Ia telah diringkaskan oleh al Allamah 
Prof. Dr. Isa ibn Abdullah Mani’ al Himyari, Mantan Pengarah Jabatan Waqaf dan Hal Ehwal Islam Dubai di 
dalam kitabnya yang bertajuk ‘al Fath al Mubin fi Bara’at al Muwahhidin min ‘ Aqaid al Musyabbihin. 


Sumber : 

http://www.utusan.com.my/utusan/info.asp?y=2009&dt=1116&pub=utusan_malaysia&sec=Bicara_Agama&pg=ba_01.htm 

&arc=hive 


6 


